Prienų rajono savivaldybės tarybai

**SPRENDIMO „DĖL NEKILNOJAMOJO TURTO TIKSLINĖS NAUDOJIMO PASKIRTIES PAKEITIMO“ PROJEKTO aiškinamasis Raštas**

2021-02-02

**Sprendimo projekto tikslai ir uždaviniai:**

Prienų rajono savivaldybei nuosavybės teise priklauso patalpa, esanti Kauno g. 4-1, Prienų m.; pastatas, esantis Lukšos g. 3, Prienų m.; pastatas, esantis Mokyklos g. 5, Užuguosčio k., Stakliškių sen., Prienų r. sav., ir dalis pastato J. Brundzos g. 12A, Prienų m. Pagal VĮ Registrų centro duomenis patalpos (Kauno g. 4-1, Prienų m.) tikslinė naudojimo paskirtis – kita. Ši patalpa šiuo metu išnuomota kaip socialinis būstas privačiam asmeniui, todėl būtina pakeisti naudojimo paskirtį iš kitos į gyvenamąją.

Pastatas (Lukšos g. 3, Prienų m.) nuo 2008 metų yra nuomojamas maitinimo paslaugoms teikti, todėl reikia pakeisti tikslinę naudojimo paskirtį iš negyvenamosios į maitinimo.

 Pastatas (Mokyklos g. 5, Užuguosčio k., Stakliškių sen., Prienų r. sav.) 2010 metais perduotas Prienų Justino Marcinkevičiaus viešajai bibliotekai valdyti, naudoti ir disponuoti juo patikėjimo teise. Šiuo metu pastato naudojimo paskirtis maitinimo, reikia pakeisti į kultūros.

Prienų rajono savivaldybės administracija užsakiusi projektavimo darbus Prienų rajono savivaldybei nuosavybės teise priklausančių patalpų (nekilnojamojo turto kadastro ir registro byloje pastatas pažymėtas 1D2p, patalpų unikalus numeris 4400-0420-8302:8717) paskirties keitimo iš mokslo paskirties patalpų į administracinės paskirties patalpas (J. Brundzos g. 12 A , Prienų m.). Vadovaujantis Nekilnojamojo turto registro duomenų bazės registro išrašu Nr. 44/282130 ir Nekilnojamojo turto registro duomenų bazės registro išrašu Nr. 44/1324218 reikalinga keisti viso pastato pagrindinę naudojimo paskirtį į administracinę, kadangi Prienų rajono savivaldybei priklausančių patalpų bendrasis plotas – 370,63 kv. m (dominuojanti paskirtis, unikalus Nr. 4400-0420-8302:8717), o negyvenamųjų patalpų – gydymo įstaigos (unikalus Nr. 4400-0420-8713:8725) – 264,50 kv. m.

**Siūlomos teisinio reguliavimo nuostatos:**

Lietuvos Respublikos vietos savivaldos įstatymo 48 straipsnio 2 dalis nustato, kad Savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais įgyvendina savivaldybės taryba.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis reglamentuoja, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.

**Laukiami rezultatai:**

VĮ Registrų centre užfiksuota nekilnojamojo turto naudojimo paskirtis turi atitikti tikrąją nekilnojamojo turto naudojimo paskirtį. Todėl būtina pakeisti nekilnojamojo turto naudojimo paskirtis ir tai įregistruoti VĮ Registrų centre.

**Lėšų poreikis ir šaltiniai:**

Norint pakeisti nekilnojamojo turto naudojimo paskirtį, reikia užsakyti patalpų ir pastatų projektus. Konkreti lėšų suma nėra žinoma, nes kiekvienam projektui užsakyti turės būti vykdomi pirkimai (savivaldybės administracijos biudžeto lėšos).

**Kiti sprendimui priimti reikalingi pagrindimai, skaičiavimai ar paaiškinimai.**

Nėra.

**Lyginamasis variantas:**

Nepridedamas.

Skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt